text: Tyv glemte sine sko
  22 september 2011 kl. 06.13
  En beboer på Nørre Snedevej i Trebjerg, nordvest for Horsens, vågnede natten til torsdag ved, at der var en indbrudstyv inde i huset.
  Det lykkedes tyven, at slippe væk med en brun dametaske inden gerningsmanden stak af. Tyven efterlod dog sine sko og en jakke i huset.
  En større politistyrke med støtte fra en militær helikopter blev sat ind i jagten på indbrudstyven, men han slap væk.
  - Så hvis nogen ser en mand udenfor i bare fødder, så hører vi gerne nærmere, siger vagtchef Henrik Dam fra Sydøstjyllands Politi til Radio VLR.
  Indbruddet skete kort før klokken 1.30 og en eftersøgning af tyven hele natten har ikke give noget.
  